text: इंग्लैंड के ऑलराउंडर मोईन अली ने कहा कि सरे के ड्रेसिंग रूम की कुछ धारणाएं तब निश्चित तौर पर टूट जाएंगी जब ‘असली बब्बर शेर’ विराट कोहली उसकी टीम से जुड़ेंगे. मोईन भारतीय कप्तान के अगले महीने काउंटी में खेलने के बहुचर्चित फैसले को लेकर बात कर रहे थे. सरे की टीम में स्थानीय खिलाड़ियों में बहुत ज्यादा बड़े नाम नहीं हैं. अंतरराष्ट्रीय खिलाड़ियों की बात करें, तो उसकी टीम में दक्षिण अफ्रीका के मोर्ने मोर्कल, टॉम कुरेन, डीन एल्गर तथा ऑस्ट्रेलिया के मिशेल मार्श और एरॉन फिंच हैं.